Forecast - Astrodienst Guest user u1357242231
27-Apr-2017, 19:30 UT/GMT S-leer Leer só jou eie toekoms oop - Solidariteit Tydskrif
Foster a love for reading in your family
Kom ons sit die werk voort!
Sol-Tech se Ozwald eindig agste in seepkiskarwedren
Solidariteit Tydskrif › 2018 - Uitgawe 5 › S-leer Leer só jou eie toekoms oop
2018 - Uitgawe 5
S-leer Leer só jou eie toekoms oop
Deur LJ | 18 September 2018
Deur dr. Juran van den Heever
Solidariteit droom daarvan dat sy personeel en lede die geleentheid gebied moet word om hul vermoëns en vaardighede tot so ’n mate te kan ontwikkel dat hulle 'n goeie werk kan kry en behou en sodoende vry, veilig en voorspoedig kan voortbestaan en werk aan die suidpunt van Afrika. Hierdie droom word verwesenlik met die volgende fase van S-leer, Solidariteit se sentrum vir voortgesette opleiding en ontwikkeling.
S-Leer bemagtig professionele persone met CPD-punte (voortgesette professionele ontwikkeling) en persoonlike ontwikkeling wat jou in staat stel om jou loopbaandoelwitte te bereik. Die instansie help jou om jou roeping uit te leef en vir jouself 'n goeie werk te skep, en bou saam met jou aan 'n seker toekoms in 'n onseker werkplek.
S-Leer vorm deel van Solidariteit se kernbesigheid, naamlik arbeidsverhoudinge en die netwerk van werk. Dis ’n opleidingsinstelling wat daarop gefokus is om voortgesette professionele ontwikkeling vir professionele persone aan te bied. S-leer is daarop ingestel om as primêre diensverskaffer vir die Solidariteit-beroepsgildes te dien, sodat hul lede die geleentheid gebied kan word om hul vermoëns en vaardighede tot só ’n mate te ontwikkel dat hulle ’n goeie werk kan kry en behou en sodoende vry, veilig en voorspoedig kan lewe.
Die fokus is egter nie net op voortgesette professionele ontwikkeling nie, maar ook op individuele, persoonlike en loopbaanontwikkeling deur seminare, kort kursusse, gespreksgeleenthede en e-leer waartydens toepaslike temas bespreek en aangebied word.
Solidariteit se strategie is die netwerk van werk. Hierdie klem op werk stop egter nie by Solidariteit nie – dis die strategie verweef in al die Solidariteit Beweging-instellings se doelwitte en strategieë. S-Leer gaan, as deel van opleiding, een van die belangrikste instellings word wat naas Akademia en Sol-Tech die werkersmag gaan ondervang.
Behalwe vir seminare, werksessies en kongresse gaan S-leer ook ’n groot klem plaas op e-leer. Dit is ’n betreklik nuwe begrip vir baie mense, maar Solidariteit beloof om op die voorpunt van opleiding te wees en S-leer gaan daardie belofte verwesenlik. Personeel, lede en vriende van die vakbond sal deur middel van e-leer toegang hê tot voortgesette leer en ook kontak kan maak met medestudente op die aanlyn platform. Jy doen dit op jou eie tyd en teen jou eie pas met die nodige kontak. Dit is voorwaar ’n manier van leer vir enige tipe leerder daar buite.
S-leer sien uit daarna om saam met jou aan jou toekoms te werk. Skep vandag nog vir jou ’n profiel en kyk wat dalk daar jou behoefte aanspreek.
Besoek www.s-leer.co.za vir meer inligting
Wat wag in 2019?
E-leer Kontaksessies Webinare
E-pos-etiket Konflikbestuur Begrotingsbestuur
Taal- en skryfvaardighede Onderhandelingsvaardighede Emosionele intelligensie vir persoonlike assistente
10 kritieke vaardighede waaroor werknemers teen 2020 moet beskik Grondbeginsels van projekbestuur Stresbestuur
Die arbeidswet vir Suid-Afrikaanse bestuurders Kliëntediensuitnemendheid Finansiële advies
Die SA diensbillikheidsplan Aanbiedingsvaardighede Konflikhantering
Die proses van 189 Probleemoplossingsvaardighede Praktiese kredietbestuur
Emosionele intelligensie Werkswinkel oor veerkragtighed en kritiek vir uitvoerende bestuur Interpretasie van sekere wette
Effektiewe spanbestuur 10 dae werksessie oor die noodsaaklikhede van bestuur en leierskap
Besluitneming en oordeel Produktiwiteit en tydsbestuur
Finansies vir nie-finansiële werknemers Kongres vir dokters
Belastingverslag en -opgawes Kongres vir kantoorpraktisyns en kommunikasiepraktisyns
Interpretasie van basiese finansiële state Interpersoonlike vaardighede en effektiweit vir Sol-Tech-studente
Werkplekgereedheid Entrepreneurskap vir Sol-Tech-studente
Produktiwiteit en tydsbestuur
Self- en stresbestuur om produktiwiteit te verhoog
Sekretaresses se gids vir vergaderings en notulering
So staan nog ’n jaar einde se kant toe. Hoewel die laaste deel van 2018 steeds volgepak is met dinge om af te handel, kan ons reeds met tevredenheid terugkyk op die jaar se groei en sukses tot op hede. Hierdie is die 100ste uitgawe van Solidariteit Tydskrif en bied dus die perfekte geleentheid vir […]